A számítógép piac meghatározó trendje a táblagépek részarányának előretörése volt tavaly. Miközben a személyi számítógépek eladása tíz százalékkal csökkent, táblagépekből az előző évinél 70 százalékkal többet, 195,43 milliót adtak el 2013-ban. Ezen belül is a legnagyobb mértékben a kisméretű és alacsony árfekvésű táblagépek eladása növekedett. A feltörekvő térségekben jóval nagyobb mértékben, mint a fejlett országokban. Indiában 145 százalékos, Európában és Észak-Amerikában pedig 30 százalékos volt a növekedés.